
ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС


ОТНОСНО: Даване на съгласие за участие на Община Бургас като партньор на Регионална инспекция по околната среда и водите-Бургас в проектно предложение „Въвеждане на мерки за енергийна ефективност в Административна сграда находяща се в имот с идентификатор 07079.607.67 по КККР на гр. Бургас, ул. Перущица №67“ към Националния Доверителен Екофонд и осигуряване на съфинансиране на проекта от страна на Община Бургас.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

 На основание чл. 33, ал. 5 от Правилника за организацията и дейността на Общинския съвет и взаимодействието му с общинската администрация на Община Бургас, моля, настоящата докладна записка да бъде включена в дневния ред на предстоящото на 28 юни 2016г. заседание на Общински Бургас, като неотложна, по следните съображения:
Община Бургас в партньорство с Регионална инспекция по околната среда и водите-Бургас разработи проектно предложение „Въвеждане на мерки за енергийна ефективност в Административна сграда находяща се в имот с идентификатор 07079.607.67 по КККР на гр. Бургас, ул. Перущица №67“ и е в процес на кандидатстване към Националния Доверителен Екофонд. Сградата обект на интервенция е публична държавна и публична общинска собственост. Мерки за енергийна ефективност ще се прилагат върху 3022.05 м2 от сградата, в съотношение 58,83% публична държавната собственост (1 788м2) към 41,17% публична общинската собственост (1 244,05м2), като държавната собственост е предоставена за управление на РИОСВ-Бургас.
Проектът има за цел да подобри енергийните характеристики на сградaтa и да намали енергопотреблението, както и да подобри параметрите на околната среда чрез намаляване на емисиите на парникови газове. 
Предвидените в проектното предложение мерки за енергийна ефективност включват:
· подмяна на дограма;
· топлоизолация по външни стени;
· топлоизолация на покрив;
· подмяна на старите осветителни тела с нови енергоспестяващи;
· подмяна и топлоизолация на тръби и подмяна на отоплителни тела.
Задължително изискване на Националния Доверителен Екофонд е партньорите по проекта да представят Споразумение за партньорство, с което се уреждат правата и задълженията на страните, както и да гарантират осигуряването на собствен принос в размер на 15% от стойността на одобрения проект, който в случая е разпределен пропорционално спрямо собствеността на партньорите върху разгърнатата застроена площ на сградата.

ОБЩА ИНВЕСТИЦИОННА СТОЙНОСТ НА ПРОЕКТА

	
	Източници на финансиране на настоящия проект (само за допустимите дейности!)
	Процент от стойността на целия проект

	Източници на финансиране
	Сума в лева (с ДДС)
	

	Размер на исканата безвъзмездна финансова помощ от ИПК
	263 585,73
	85%

	Собствено финансиране на кандидата – РИОСВ
	27 364,85
	8,82%

	Собствено финансиране на партньора  - Община Бургас
	19 150,28
	6,18%

	Обща стойност на проекта 
/ Сумата следва да отговаря на сбора от общите стойности по отделните Обекти/
	310 100,86
	100%



Крайният срок за подаване на проектните предложения към Националния Доверителен Екофонд изтича през втората седмица на месец юни, като Партньорите по проекта трябва да представят подписано Споразумение за партньорство веднага след одобрение от Общински съвет-Бургас, което обосновава необходимостта от допускане предварително изпълнение на решението.
Предвид гореизложеното, на основание чл.21, ал.1, т.8 от Закона за местното самоуправление и местната администрация, предлагам, Общински съвет Бургас да вземе следните:
			
РЕШЕНИЯ:

1. Общински съвет-Бургас одобрява проект на Споразумение за партньорство, съгласно приложен проект
2. Общински съвет-Бургас упълномощава Кмета на Община Бургас да подпише Споразумение за партньорство с Регионална инспекция по околната среда и водите-Бургас, за целите на проектопредложение „Въвеждане на мерки за енергийна ефективност в Административна сграда находяща се в имот с идентификатор 07079.607.67 по КККР на гр. Бургас, ул. Перущица №67“
3. Общински съвет-Бургас дава съгласие Община Бургас да кандидатства към Национален Доверителен Екофонд с проектопредложение „Въвеждане на мерки за енергийна ефективност в Административна сграда находяща се в имот с идентификатор 07079.607.67 по КККР на гр. Бургас, ул. Перущица №67“
4. Общински съвет-Бургас дава съгласие Община Бургас, като Партньор да осигури необходимия собствен принос по проекта в размер до 19 150,28лв. /деветнадесет хиляди сто и петдесет лева и двадесет и осем ст./ с ДДС.
5. Общински съвет-Бургас гарантира, че след изпълнение на планираните строително-ремонтни дейности, предназначението на целевия обект няма да се променя за срок от минимум 5 години.
6. На основание чл. 60, ал. 1 от Административнопроцесуалния кодекс, Общински съвет-Бургас допуска предварително изпълнение на решенията.


Приложение: Проект на Споразумение за партньорство



С уважение,
ДИМИТЪР НИКОЛОВ
Кмет на Община Бургас



Съгласували:
Инж. Чанка Коралска
Заместник – кмет  „Строителство,
инвестиции и регионално развитие” при Община Бургас



Руска Бояджиева
Зам.-кмет „Европейски политики, околна среда“



Златина Георгиева
Директор на Дирекция ПНО



Изготвил: инж. Георги Георгиев-Гл. Експерт ЕЕ

